《忆李友叔皓三首》
宋代·陈淳

君资盖清湛，君气亦温暇。
厌渠市利嚣，向我访清洒。
卑渠世学陋，就我咨纯雅。
肺肠无胶轕，襟怀悉倾写。
谈义信即笃，不以吾言野。
箴过听益敬，不以吾为讶。
授之关洛编，昼夜阅不舍。
窃喜得良朋，可与结仁社。
同驱入德车，共策适善马。
胡此会乖违，使我闻陋寡。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。